OzLabs/hebrew-wiki-articles huggingface dataset:
מנצ'סטר רבתי

מנצ'סטר רבתי (באנגלית: Greater Manchester) היא מחוז מטרופוליטני בצפון-מערב אנגליה, בממלכה המאוחדת. במחוז המטרופוליטני מנצ'סטר רבתי יש אוכלוסייה של כ-2,812,569 תושבים נכון ל-2021, ובאזור האורבני מנצ'סטר רבתי אוכלוסייה של כ-2,240,230 תושבים, ובאזור האורבני הגדול שמסביב למנצ'סטר, השני בממלכה המאוחדת לפי גודל אוכלוסייה, נספרו 2,539,100 תושבים בביקורת הספרים העירונית של 2004.

== היסטוריה ==
אמנם המחוז במתכונתו הנוכחית הוקם רק בשנת 1974, יש לאזור היסטוריה בת מאות שנים. בסביבה זו נמצאו עדויות ארכאולוגיות עוד מתקופת הברזל. אף נמצאו שרידי מבצרים מן התקופה הרומית. למרות עדויות אלו, לאזור מנצ'סטר יש אזכור מועט ביותר בספר יום הדין משנת 1086 – זאת ככל הנראה בגלל סיקור חלקי ולא בגלל דלילות האוכלוסייה.

בסוף המאה ה-18 האזור השתנה מאוד לאור המהפכה התעשייתית אשר במסגרתה תעשיית הטקסטיל התפתחה באופן משמעותי. במהלך המאה ה-19 המסחר התפתח מאוד והתרחש תהליך עיור. תעשיית הכותנה הפכה למרכזית מאוד בקנה מידה ארצי, ואף עולמי. למרות פיתוח נרחב זה, המונח "מנצ'סטר רבתי" החל להיכנס לשימוש רק במאה ה-20. דו"ח משנת 1914 הגדיר את המטרופולין כרדיוס של כ-8–9 קילומטרים ממנצ'סטר.

המחוז המטרופוליטני של מנצ'סטר רבתי הוקם בשנת 1974 לאחר תיקון לחוק הרשויות המקומיות באנגליה אשר נחקק בשנת 1972. המחוז נוצר על ידי איחוד של 10 ערים: בולטון, בורי, מנצ'סטר, אולדהם, רוצ'דייל, סלפורד, סטוקפורט, טיימסייד, טראפורד, ויגאן תחת מועצת המחוז מטרופוליטני.

בעשור הראשון לקיומו, התקיימו עימותים רבים בין השלטון המקומי במנצ'סטר רבתי לבין ראש הממשלה השמרנית מרגרט תאצ'ר. בתגובה למתיחות, המפלגה השמרנית הבטיחה להקטין את סמכויות המחוזות, הבטחה שלבסוף יצאה לפועל. מועצת המחוז המטרופוליטני פורקה בשנת 1986. למרות כל אלה, בסוף העשור הראשון של המאה ה-21 התחזקו הסמכויות של המחוז.

== דמוגרפיה ==
בשנת 2011 התגוררו במחוז כ-2,682,500 תושבים, מה שהופך אותו למחוז השלישי בגודלו באנגליה לאחר לונדון רבתי ווסט מידלנדס. לפי מפקד האוכלוסין בשנת 2001, 74.2% מתושבי מנצ'סטר רבתי היו נוצרים, 5.0% מוסלמים, 0.9% יהודים, 0.7% הינדים, 0.2% בודהיסטים ו-0.1% סיקים. 11.4% היו חסרי דת, 0.2% היו בעלי דתות אחרות ו-7.4% לא ציינו את דתם. נתונים אלו דומים לשאר אנגליה, אם כי שיעורי המוסלמים והיהודים הם כמעט פי שניים מהממוצע הארצי.

==קישורים חיצוניים==

* [https://web.archive.org/web/20051026152244/http://www.agma.gov.uk/ איגוד הערים של מנצ'סטר רבתי]
* [http://www.gmpte.com מינהל התחבורה הציבורית של מנצ'סטר רבתי]
* 

==הערות שוליים==

*
קטגוריה:אנגליה: מחוזות
קטגוריה:צפון-מערב אנגליה
קטגוריה:מחוזות אנגליה שהוקמו ב-1974
Pseudomonas

Pseudomonas הוא סוג של חיידקים גראם-שליליים בצורת מתג, המשתייך למערכת פרוטאובקטריה (חיידקים ארגמניים). חיידק זה זקוק לחמצן על מנת לייצר אנרגיה. ל-Pseudomonas יש שוטון המאפשר תנועה. חלק מהמינים מפרישים פיגמנטים.

בסוג זה מספר מינים:
*P. aeruginosa
*P. chlororaphis
*P. fluorescens
*P. pertucinogena
*P. putida
*P. stutzeri
*P. syringae
קיימים מינים ששיוכם לקבוצה מסוימת אינו ברור (Incertae sedis).

==מחלות הנגרמות לאדם==
עיקר החולים בסיכון הנגועים בחיידק ה-Pseudomonas, הם כאלו הסובלים מחולשה של מערכת החיסון ומאושפזים בבית החולים. הזן הפתוגני העיקרי הוא P. aeruginosa, אשר מצוי במקורות מים ומשטחים בטבע, אך מזהם גם משטחים מלאכותיים. חיידקי הפסאודומונס ידועים כמאלחים פסי ייצור ומים מינרליים.

====פתוגניות====
פילי המאפשר הדבקות לתא בגוף המאחסן, קפסולה להגנה מפני פאגוציטוזיס. וייצור של מספר רב של טוקסינים, חלקם מפרקים את החומר החוץ תאי, וחלקם מוזרקים לתוך תאים.

====סימנים קליניים====
*זיהומים מקומיים: בעין, באוזן ובעור.
*זיהומים כליליים: אלח דם, דלקת ריאות, אנדוקרדיטיס ודלקת קרום המוח.
* תרבית, בדרך כלל על אגר מקונקי

====טיפול====
קשה למצוא אנטיביוטיקה מתאימה, בשל היווצרות מהירה של מוטציות. ניתן להשתמש בטוברמיצין.
מאחר שמדובר בחולים עם מערכת חיסון מוחלשת יש לתת מספר אנטיביוטיקות ביחד כמו aminoglycoside - anti pseudomonal beta lactams ביחד עם quinilon.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:חיידקים אמיתיים
קטגוריה:חיידקים ארגמניים
סלפורד

סלפורד (באנגלית: Salford) היא עיר ורובע מטרופוליטני במחוז מנצ'סטר רבתי שבאנגליה, הממלכה המאוחדת.
== גאוגרפיה ==
בשנת 2008 מנתה אוכלוסיית העיר 221,300 תושבים. סלפורד שוכנת באחד האזורים המטרופוליטניים הגדולים ביותר בממלכה המאוחדת; במחוז המטרופוליטני מנצ'סטר רבתי יש אוכלוסייה משוערת של 2,562,200 תושבים, באזור האורבני מנצ'סטר רבתי אוכלוסייה של 2,240,230 תושבים, ובאזור האורבני הגדול שמסביב למנצ'סטר, השני בממלכה המאוחדת לפי גודל אוכלוסייה, נספרו 2,539,100 תושבים בביקורת הספרים העירונית של 2004.

העיר סלפורד ממוקמת לצד נהר האירוול שמצידו האחר ממוקמת העיר מנצ'סטר. סלפורד שוכנת בחלק הדרום-מרכזי של צפון מערב אנגליה, וגובלת במישור צ'שייר בדרום ובהרי הפניין בצפון ובמזרח. חלקיה העיקריים של העיר השתייכו בעבר ללנקשייר. בימי הביניים הייתה סלפורד עיירה מנוריאליסטית. היא החלה להתרחב בתחילת המאה ה-19 כחלק מתהליך עיור לא מתוכנן שהיה מבוסס על ייצור הטקסטיל בימי המהפכה התעשייתית. תהליך העיור של סלפורד היה מקביל ברובו למהפכה התעשייתית ולתקופה הוויקטוריאנית.

==הקהילה היהודית בסלפורד==
בעיר סלפורד ובאזורים הסמוכים של פרסטויץ' (Prestwich), שברובע בורי (Bury) וצפון מנצ'סטר, מתגוררת קהילה יהודית חרדית שמונה 30,000 נפש.

==קישורים חיצוניים==

* 
* 
* 

==הערות שוליים==

קטגוריה:אנגליה: ערים
קטגוריה:מנצ'סטר רבתי: יישובים
קטגוריה:צפון-מערב אנגליה: ערים
אגם פאוול

אגם פאוול (באנגלית: Lake Powell) הוא מאגר מים על נהר הקולורדו, בגבול בין יוטה לאריזונה. זהו מקווה המים המלאכותי השני בגודלו בארצות הברית, וכשהוא מלא הוא מכיל למעלה מ-27 מיליארד מ"ק מים. 

אגם פאוול נוצר בעקבות סכירת קניון גלן באמצעות סכר קניון גלן השנוי במחלוקת, והוא משמש כיום כאזור נופש נרחב, אזור הנופש הלאומי קניון גלן.

האגם קרוי על שם החוקר ג'ון וסלי פאוול, שחקר את האזור בשנת 1869.

סדרה של שנות בצורת בתחילת המאה ה-21 צמצמה את קיבולת האגם ובשנת 2014 הוא מכיל רק כ-50% מהקיבולת המתוכננת שלו. המצב גרוע יותר במאגר שבהמשך נהר הקולורדו (אגם מיד) מה שאילץ את לשכת הטיוב של ארצות הברית שאחראית על סכר קניון גלן לשחרר מים מאגם פאוול ולהחמיר בכך את הבעיה.

==קישורים חיצוניים==

==הערות שוליים==

חופיו המפורצים של אגם פאוול

קטגוריה:ערכים שבהם תבנית בריטניקה אינה מתאימה
קטגוריה:יוטה: גאוגרפיה
קטגוריה:אריזונה: גאוגרפיה
קטגוריה:נהר הקולורדו
קטגוריה:ארצות הברית: אגמי אגירה מלאכותיים
אהרן חיטריק

הרב אהרן חיטריק (ט' בתשרי ה'תרצ"ט, אוקטובר 1939 – כ"ט בתשרי ה'תשע"ב, אוקטובר 2011) היה חוקר ומהדיר ספרות תורנית יהודי־אמריקאי. פרסם מהדורות מדעיות של כתבי רבי ישעיה די טראני (הרי"ד), ועמד בראש מערכת ההוצאה לאור של כתבי אדמו"רי חב"ד בתורת החסידות מטעם הוצאת הספרים קה"ת.

==קורות חיים==
נולד בעיר חרקוב ליהודה (שו"ב ומשפיע), ולקיילא בתו של רב חסידי חב"ד שם, הרב אהרן תומרקין. בתקופת מלחמת העולם השנייה נדד עם משפחתו לעיר סמרקנד שבאוזבקיסטן שם שהו עד עזיבתם את ברית המועצות בשנת 1947. למד לימודי קודש אצל מלמד פרטי ומקצועות חול אצל מורה פרטית. בשנת תש"ו מיד לאחר יציאתם מרוסיה נשלח אביו על ידי רבי יוסף יצחק שניאורסון לאנטוורפן, בלגיה על מנת לנסות להוציא את הילדים היהודים שנמסרו למנזרים בתקופת המלחמה. בשנת תש"ט 1949 עבר עם משפחתו למונטריאול שבקנדה ונכנס ללמוד בישיבת תומכי תמימים שם, בשנת תשט"ז 1956 נסע חיטריק ללמוד במרכז חב"ד העולמי שבקראון הייטס שבברוקלין. בשנת תשכ"ב 1962 נישא לסלוה בת יהודה אריה לייב כהן מכפר חב"ד, התגורר בשכונת קראון הייטס ונכנס ללמוד בכולל אברכים שע"י המזכירות.

ביום חמישי כ"ט תשרי תשע"ב נפטר ונקבר בבית הקברות מונטיפיורי.

חיטריק השאיר בן ובת, עוד בן שלו נפטר בתאונת דרכים בשנת תשמ"ז.

==עבודתו הספרותית==
כבחור ישיבה, שלחה אותו הנהלת הישיבה להתגורר אצל החוקר הרב אברהם סופר, אשר גר לבדו. סופר ראה את כישרונו של חיטריק ושיתף אותו בעבודתו הספרותית. לאחר פטירת הרב סופר, מונה חיטריק על ידי הרבי לשמש כחוקר החסידות. הוא נשלח על ידי רבי מנחם מנדל שניאורסון בשנת 1976 לוורשה ועוד כדי לחקור את כתבי אדמו"רי חב"ד. סייע לרב מנחם מנדל כשר בההדרת ספרי רבי יוסף רוזין ("הרוגטשובר").

בשנת 1978 מונה על ידי הרבי לעמוד בראש צוות חדש שיוציא לאור את כל כתבי אדמו"רי חב"ד. נמנה עם הכותבים הקבועים בקובץ הערות וביאורים.

== ספרים שההדיר ==
ספרות ראשונים:
* פירוש ופסקי רי"ד על מסכת שבת, על פי שני כתבי יד, עם מראי מקומות והערות, ניו יורק תשכ"ב
* תוספות ופסקי רי"ד על מסכת קידושין, על פי ארבעה כתבי יד והשוואה לש"ס כתב יד מינכן, עם מראי מקומות והערות, ניו יורק תשכ"ה
* פסקי רי"ד על מסכת נדרים, על פי כתב־יד, ברוקלין, נ.י.: מכון גנזי ראשונים, תשכ"ה
* בנוסף פרסם על פי כתבי־יד מהדורות של פסקי הרי"ד על מסכתות מכות והוריות בכתב העת "תלפיות", ושל הלכות ציצית לריא"ז בכתב העת "הדרום".

ספרים בתורת חב"ד:

* מפתח על ספרי השו"ת של הצמח צדק, ה'תשכ"ב
* ביאורי הזהר מאת הצמח צדק, ה'תשכ"ג
* בשנת ה'תשכ"ג החל להוציא לאור את הסדרה 'אור התורה', כתבי הצמח צדק בתורת החסידות. בסדרה זו יצאו כ-40 ספרים.
* מאמר יום טוב של ראש השנה תרס"ו של רבי שלום דובער שניאורסון עם מראי מקומות ופירושים, ה'תשס"ה.
* ספר התניא בצירוף מ"מ (מראי מקומות), ליקוט פירושים, שינויי נוסחאות, ניו יורק ה'תשל"ג - שישה כרכים.

==קישורים חיצוניים==
* 
* הרב שלום יעקב חזן, [https://web.archive.org/web/20111105121840/http://chabad.info/index.php?url=article_he&id=64791 חוקר וחסיד - קווים לדמותו של הרב חיטריק] בשבועון בית משיח
* הרב משה מרינובסקי, [https://col.org.il/news/64847 המהדיר], בשבועון כפר חב"ד
*[http://www.teshura.com/teshurapdf/Aaron%20Chitrik%20-%20Shloshim%20-%20Marcheshvan%2029%2C%205772.pdf קובץ זיכרון לזכרו]

==הערות שוליים==

קטגוריה:חסידי חב"ד
קטגוריה:קראון הייטס: אישים
קטגוריה:מהדירי ספרות תורנית
קטגוריה:יהודים הקבורים בבית הקברות מונטיפיורי
קטגוריה:חוקרי חסידות
משרד המשטרה (האימפריה הרוסית)

משרד המשטרה של האימפריה הרוסית (ברוסית: Министерство полиции Российской империи) היה המשרד הממשלתי ברוסיה בשנים 1810-1819 שהיה אחראי על משטרת רוסיה וביטחון הפנים ברחבי האימפריה הרוסית. רשמית, המשרד החל לפעול ב-25 ביוני 1811. המשרד הוקם על פי מודל שיצר הרוזן מיכאיל ספארנסקי.

ב-4 בנובמבר 1819 משרד המשטרה אוחד אל תוך אם.וה.דה - משרד הפנים הרוסי שהוקם מחדש. על בסיס משרד המשטרה הוקמה המחלקה השלישית בלשכת הוד מעלת הקיסר שהחליפה את המשרד בתפקידי המאבק בשחיתות וביטחון פנים.

==מבנה==
*מחלקת המשטרה הכלכלית/מחלקת משטרת המשק (Департамент полиции хозяйственной) עסקה באבטחת אספקת האוכל והציוד לערים, בעיקר לשתי ערי הבירה: מוסקבה וסנקט פטרבורג. בנוסף עסקה המחלקה באחזקת מתקני הכלא ואבטחת אסירים מסוכנים, תפקיד שהועבר אחר כך למינהל הכלא הראשי.
*מחלקת משטרת ההוצאה לפועל (Департамент полиции исполнительной) הוקמה על בסיס משלחת האבטחה של משרד הפנים הרוסי.
**פלג א' - איסוף מודיעין פלילי על עבריינים, פשעים ורישום מעמד אזרחי
**פלג ב' - חקירות פליליות וביצוע צווים של בתי המשפט
**פלג ב' - תיאום עם מחלקות משטרה מקומיות ומחוזיות
*מחלקת המשטרה הרפואית (Департамент полиции медицинской) עסקה בפיקוח תברואתי ועסקה בביצוע פעולות למניעת מגפות
*הלשכה המיוחדת (Особенная канцелярия) ביצעה פעולות בהוראות ישירות משר המשטרה ועסקה ברישום כניסתם של אזרחים זרים לרוסיה, מעקב וצנזורה. הלשכה פעלה בתור המשטרה הפוליטית של רוסיה עד 1819.
**מחלקה 1 (Первый стол) - שירותי ויזות ודרכונים
**מחלקה 2 (Второй стол) - ניתוח מידע וצנזורה
**מחלקה 3 (Третий стол) - פיקוח על כתות דת ואישים חשודים נטולי מקום מגורים קבוע
*מוסד הסטטיסטיקה הרשמית

==שרי המשטרה==
*אלכסנדר בלאשוב (1810-1812)
*סרגיי ויאזמינטוב (1812-1819)
*א. בלשוב (1819)
==ראו גם==
*מחלקת המשטרה של האימפריה הרוסית

==קישורים חיצוניים==
*[http://dic.academic.ru/dic.nsf/brokgauz_efron/67690/%D0%9C%D0%B8%D0%BD%D0%B8%D1%81%D1%82%D0%B5%D1%80%D1%81%D1%82%D0%B2%D0%BE אודות משרד המשטרה הרוסי הקיסרי] 
קטגוריה:האימפריה הרוסית: צבא וביטחון
קטגוריה:משרדי ממשלת האימפריה הרוסית
קטגוריה:משרדי ביטחון פנים
גלקסיות אנטנה

גלקסיות אנטנה או גלקסיית אנטנה (הקרויות גם: NGC 4038/NGC 4039) הן זוג גלקסיות מתנגשות בקבוצת הכוכבים עורב. הגלקסיות התגלו בשנת 1785 על ידי ויליאם הרשל, שמן, "אנטנה", מקורו בצורתן, כמחושים (אנטנות) של חרק. בעוד שבעבר סברו כי מרחקן של גלקסיות אלה מגלקסיית שביל החלב הוא 65 מיליון שנות אור, כיום סבורים כי המרחק הוא 45 מיליון שנות אור בלבד. גלקסיות אנטנה נמצאות במרחק זוויתי של כ-3.5 מעלות ממערב-דרום מערב לכוכב ג'יינה (γ בעורב) וכ-4.2 מעלות מצפון-מערב לכוכב מינקר (ε בעורב). מעריכים כי התנגשות שתי הגלקסיות החלה לפני כ-900 מיליון שנים.

בגלקסיות נצפו שתי סופרנובות: SN 2004GT ו-SN 2007sr.

== קישורים חיצוניים==

* [http://www.spacetelescope.org/news/html/heic0615.html תצלומי גלקסיית אנטנה שצולמו על ידי טלסקופ החלל האבל]
* 

==הערות שוליים==

קטגוריה:גלקסיות מוט ספירליות
קטגוריה:קבוצת הכוכבים עורב
קטגוריה:גלקסיות ספירליות
משה מאיר

משה מאיר (נולד ב-1961) הוא סופר, משורר, מחנך, חוקר מחשבת ישראל והוגה דעות ישראלי. מתגורר בירושלים.

==פעילות==
מאיר מפרסם מאמרים בנושאי הגות בעיתון "מקור ראשון" ובכתב העת "דעות". פרסם שלושה ספרי שירה, וב-2009 יצא ספר פרוזה שלו, "אבי אבי". עבודת הדוקטורט שלו עוסקת בהגותו של הרמן כהן.

מאיר היה שותף ביצירת הסרט התיעודי 'סוקרטס על למברטה', המגולל את סיפור מסעו בניסיונו לגלות את האמת בדבר נסיבות נפילתו של אביו המחנך יעקב מאיר במלחמת ששת הימים.

מאיר עוסק בהנחיית קבוצות למידה של מקורות היהדות. הוא פיתח שיטה לחשיבה קבוצתית בשם "אפרכסת", המבוססת על חשיבה פילוסופית-סוקרטית ועל החשיבה בית-מדרשית, ותכליתה לאפשר לקבוצות להתבונן במושא החשיבה שלהם מזוויות שונות. הלימוד נעשה תוך שימוש במחלוקות הפנימיות בקבוצה כמשאב להרחבת מנעד החשיבה. בסוף התהליך מתגבשות מסקנות אופרטיביות.

==השקפותיו==
הגותו של מאיר עוסקת בזהות דתית בתקופה המודרנית, ביחסי דת ומדינה ובהגדרת הזהות הציונית-הדתית במדינת ישראל. בין היתר עסק בהגדרת ה"חילון כתופעה פנים דתית".

לפי מאיר, חילוניות איננה מושג הפכי ומנוגד לדתיות, ושתיהן יכולות לשכון באדם אחד - "היהודי הדתי-חילוני". בנושא זה עוסק ספרו "שניים יחדיו: פילוסופיה דתית-חילונית חדשה".

מאיר הגדיר את ערך החירות העומד בבסיס התפיסה השמרנית; הסתכלות הרואה ביחיד, האטום האנושי, את מי שגלומים גם החיבורים למשפחה, לקהילה ולעם. במקום ה'אטום' (הקיים בתפיסת ה"חירות" הליברלית) ניצבת ה'מולקולה'. בהתאם לכך, "הגדרת החירות היא חירות של אדם הרקום במעגלי הזהות".

==כתביו==
* כמעט, תל אביב: עקד, תשנ"א-1991.
* סמיכות: שירים בעקבות ישעיהו, תל אביב: עקד, תשנ"ב-1992.
* ספר הבית והמנוחה: שירים בעקבות ירמיהו, תל אביב: י' גולן, 1995.
* אבי אבי, ירושלים: טובי, תשס"ט-2009.
* שניים יחדיו: פילוסופיה דתית-חילונית חדשה, מאגנס ומכון ון־ליר, תשע”ב-2012
* 'קוץ ודרדר' כנרת זמורה ביתן 2013

==קישורים חיצוניים==
* 
* [https://web.archive.org/web/20131012163302/http://heb.hartman.org.il/Faculty_View.asp?faculty_id=13&Cat_Id=285&Cat_Type=About משה מאיר], באתר מכון שלום הרטמן
* 
* 

===ממאמריו===
* 
* [http://moshe678.blogspot.com/2010/01/blog-post_4968.html שניים יחדיו: שפה דתית חדשה], פורסם בידיעות אחרונות
* 
* 
* 
* 
* 
* 
* 

==הערות שוליים==

קטגוריה:סופרים ישראלים
קטגוריה:משוררים ישראלים
קטגוריה:אנשי חינוך ישראלים
קטגוריה:חוקרי יהדות ישראלים
קטגוריה:ישראלים שנולדו ב-1961
דיאגרמת QAPF

סלעים פלוטוניים]]
סלעים געשיים]]
דיאגרמת QAPF היא תרשים בצורת מעוין המשמש לסיווג סלעי יסוד על פי המינרלים היוצרים אותם. האותיות QAPF מייצגות את המינרלים קוורץ, פצלת שדה אלקלית, פלגיוקלז ופלדשפטואידים בהתאמה. התרשים בנוי באופן המייצג את האחוז היחסי של המינרל בסלע.

בראשית המחקר הפטרולוגי תוארו סלעים על ידי גאולוגים כבעלי מאפיינים שונים מאלה של סלעים שתוארו בעבר, כך שניתן היה לתת להם שם ייחודי. מאחר שסלעים זהים במוצאם ובהרכבם עשויים להראות סימני בליה שונים, היה נחוץ לבנות מערכת קריטריונים שתאפשר סיווג חד-משמעי של סלעי יסוד. אחת הדרכים היא מיונם על-פי הרכבם המינרלוגי, ודיאגרמות QAPF מציגות אותם באופן ברור ואחיד. דיאגרמות QAPF למיון סלעי יסוד נוצרו על ידי האיגוד הבינלאומי למדעי הגאולוגיה (IUGS – International Union of the Geological Sciences), והפכו למקובלות בקרב גאולוגים בעולם, בעיקר למיון של סלעים פלוטוניים אך גם של סלעים געשיים. באמצעות תרשימים אלה ניתן לתת שם לסלעים בעלי הרכב מינרלוגי ידוע.

==ראו גם==
*פטרולוגיה
*סלע יסוד

==קישורים חיצוניים==

==הערות שוליים==

*
קטגוריה:פטרולוגיה
אמנון ברזל

אמנון ברזל (נולד ב-5 ביולי 1935) הוא אוצֵר ישראלי.

==ביוגרפיה==
ברזל נולד בתל אביב. הוא בוגר הפקולטה למדעי הטבע באוניברסיטה העברית בירושלים, ולימודי תולדות האמנות מאוניברסיטת סורבון בפריז. מסוף שנות ה-60 משמש כמבקר אמנות במוסף הספרותי של העיתון "הארץ". בשנות ה-70 לימד תולדות האומנות במכון אבני ובחוג לאומנות באוניברסיטת חיפה.

בשנת 1976 מונה לאוצר הביתן הישראלי בביאנלה של ונציה. במסגרת זו אצר במשך 6 שנים רצופות את התערוכות של מנשה קדישמן, דני קרוון, משה גרשוני ומיכה אולמן. בסוף שנות ה-70 שימש כיועץ ראש עיריית תל אביב שלמה להט לאמנות. בתחילת שנות השמונים הקים ואצר את אירועי האמנות הסביבתית תל-חי 1983-1980 ביוזמת התנועה הקיבוצית בצפון. משנת 1986 הקים ואצר שורה של פרויקטים באיטליה שהמרכזי שבהם הקמה וניהול המוזיאון לאמנות עכשווית בעיר פראטו שליד פירנצה. היה האוצר הראשון של פארק הפיסול הבינלאומי וילה צ'לה בטוסקנה. בשנת 1994 מונה למנהל המייסד של המוזיאון היהודי בברלין. בשנת 2006 אצר את התערוכה 'מאה שנות אמנות ישראלית' במילאנו.

לאורך השנים אצר תערוכות רבות, כתב עשרות קטלוגים וספרים לאמנות בינלאומית וישראלית, בהם 'אמנות בישראל' (אנגלית, הוצאת פוליטי מילאנו, 1987).

==קישורים חיצוניים==
* 
* [http://israeliart.co.il/%D7%A9%D7%99%D7%97%D7%94-%D7%A2%D7%9D-%D7%90%D7%9E%D7%A0%D7%95%D7%9F-%D7%91%D7%A8%D7%96%D7%9C כרמלה טייכמן בשיחה עם אמנון ברזל, אוצר, חוקר, מנהל מוזיאונים] , באתר "בית לאומנות ישראלית", מרץ 2016
* 

קטגוריה:אוצרים ישראלים
קטגוריה:פעילים במדורי המועצה הישראלית לתרבות ואמנות
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת פריז
קטגוריה:ישראלים שנולדו ב-1935
הבעיה השלוש-עשרה של הילברט

הבעיה השלוש-עשרה של הילברט, ה-13 בסדרת 23 הבעיות שהציג דויד הילברט בקונגרס הבינלאומי של המתמטיקאים של שנת 1900, עוסקת באפשרות להציג פונקציות של שלושה משתנים כהרכבה של פונקציות של שני משתנים.

תורת גלואה קובעת שפעולות השדה והוצאת שורש מספיקות כדי למצוא שורש של פולינום רק עד מעלה 4. עוד ב-1683 הראה Tschirnhaus שאפשר להביא משוואה ממעלה חמישית לצורה <math>\ z^5+az+b=0</math>, שאותה אפשר לפתור באמצעות פונקציות היפרגאומטריות של שני המשתנים a ו-b.

הילברט צפה שאי-אפשר יהיה להציג את הפתרון למשוואה ממעלה שביעית <math>\ z^7+az^3+bz^2+cz+1=0</math> (מעל המרוכבים), שהוא - בהגדרה - פונקציה אלגברית של הפרמטרים a,b,c, באמצעות הרכבה של מספר סופי של פונקציות בשני משתנים. הילברט לא הגדיר את אופיין המדויק של הפונקציות האלה, וכך יש לבעיה ה-13 מספר וריאציות הנובעות באופן טבעי מן השאלה המקורית.

אחת המרכזיות שבהן - האם אפשר להציג כל פונקציה רציפה בשלושה משתנים, כהרכבה של פונקציות רציפות בשני משתנים? לנוסח הזה נתן ולדימיר ארנולד (אז סטודנט בן 19 של אנדריי קולמוגורוב) תשובה חיובית ב-1957, שנה לאחר שקולמוגורוב הראה שכל פונקציה רציפה בכמה משתנים אפשר להרכיב מפונקציות של שלושה משתנים. (למעשה הראה ארנולד שכל פונקציה רציפה ב-n משתנים, בקוביה <math>\ [0,1]^n</math>, אפשר להציג כסכום של פונקציות רציפות של סכומים של פונקציות רציפות במשתנים הבודדים; ב-2009 הראו Feng ו-Gartside שהמשפט תקף גם לפונקציות המוגדרות על כל המרחב האוקלידי).

זמן מה קודם לכן, ב-1954, הראה Vitushkin שיש פונקציות ב-n משתנים עם נגזרת ראשונה רציפה, שלא ניתן להציג כהרכבה של פונקציות בפחות משתנים עם נגזרת ראשונה רציפה.

הגרסה האלגברית של הבעיה עדיין פתוחה - האם אפשר להציג כל פונקציה אלגברית בשלושה משתנים, כהרכבה של פונקציות אלגבריות בשני משתנים?

== מקורות ==
* [http://arxiv.org/abs/0909.4561v1 Feng and Gartside, On Hilbert's 13th problem]

קטגוריה:משוואות פולינומיות
13
קטגוריה:השערות מתמטיות שהופרכו
הרסטראו

הרסטראו (ברומנית: Herăstrău) הוא אגם באזור צפון בוקרשט, רומניה. אגם הרסטראו מהווה חלק מנחל קולנטינה, ממנו מקבל את הספקת המים ומחובר לאגם נוסף, פלוראסקה.

האגם נוצר בשנות השלושים של המאה ה-20 על ידי ניקוז אזור ביצתי. מסביב לאגם פותח גן ציבורי גדול, פארק קרול השני הידוע יותר כפארק הרסטראו. באגם משייטות ספינות קטנות ומשכירים סירות.

== קישורים חיצוניים ==

* [https://web.archive.org/web/20141012085037/http://www.harta.bucurestilive.ro/#eD0yNDMzNzU1Jnk9NTc5OTUwNSZ6PTUm מפת גן הרסטראו]
* [http://wapedia.mobi/ro/Parcul_Herăstrău גן הרסטראו]

קטגוריה:אירופה: ימות ואגמים
קטגוריה:בוקרשט: גאוגרפיה
קטגוריה:אגמי אגירה מלאכותיים
תא דניאל

תא דניאל (באנגלית: Daniell cell) הוא סוג של תא גלווני שהומצא על ידי המדען הבריטי ג'ון פרדריק דניאל ב-1836. בתנאי תקן, תא דניאל מספק מתח חשמלי של 1.1 וולט והוא מכיל אנודה עשויה מאבץ וקתודה מנחושת. בנוסף, בתא קיים גשר מלח על מנת לאזן בין המטענים כדי שהזרם ישמר לאורך זמן.

== התגובה בתא ==
באנודה, פס האבץ מחומצן על ידי החצי תגובה הבאה:

Zn<sub>(s)</sub> → Zn<sup>2+</sup><sub>(aq)</sub> + 2e

בקתודה, יוני הנחושת מחוזרים על פי חצי התגובה הבאה:

<sub>(</sub>Cu<sup>2+</sup><sub>(aq)</sub> + 2e<sup>−</sup> → Cu<sub>(s</sub>

באנודה משתחררים אלקטרונים מתגובת החימצון של האבץ. בקתודה, יש צורך באלקטרונים לצורך תגובת החיזור. כתוצאה מכך, האלקטרונים נעים בין האנודה לקתודה ומבצעים את התגובה הבאה:

<sub>(</sub>Zn<sub>(s)</sub> + Cu<sup>2+</sup><sub>(aq)</sub> → Zn<sup>2+</sup><sub>(aq)</sub> + Cu<sub>(s</sub>

תיאור חזותי של התא

== קישורים חיצוניים ==

*[https://web.archive.org/web/20140117210513/http://www.magnet.fsu.edu/education/tutorials/java/daniellcell/index.html אנימציה של הפעולה של תא דניאל]

קטגוריה:ערכים שבהם תבנית בריטניקה אינה מתאימה
קטגוריה:אלקטרוכימיה
מלוויל (אי, קנדה)

האי מלוויל (באנגלית: Melville Island) הוא אי גדול ולא מיושב המהווה חלק מהארכיפלג הארקטי הקנדי, מאיי המלכה אליזבת ומאיי פארי. גודלו של האי הוא 42,149 קמ"ר והוא מהווה את האי השלושים ושלושה בגודלו בעולם והשמיני בגודלו מבין אייה של קנדה. מבחינה מנהלתית חציו המערבי של האי שייך לטריטוריות הצפון-מערביות ואילו חלקו המזרחי שייך לטריטוריית נונאווט כאשר קו הגבול בין הטריטוריות עובר לאורך קו אורך 110 מערב .

הפסגות הגבוהות על האי מגיעות לגובה של אלף מטרים והן נחשבות לגבוהות ביותר במערב הארקטי של קנדה. 
על האי ישנה צמחייה מעטה אם בכלל, וכאשר ישנה היא בדרך כלל מורכבת מטחבי עלים, חזזיות, ודשא. מין העץ היחידי על פני האי הוא הערבה הגמדית הגדלה כמין מחצלת צפופה על פני האדמה.

אוכלוסיית החי על פני האי כוללת את – דוב קוטב, אייל הצפון, כבש המושק, הזאב הארקטי, שועל השלג, ארנבת הקוטב וההרמין. ישנם דיווחים על הימצאותם של דובי גריזלי על האי ואם כן מדובר במקום הצפוני ביותר ממנו עלו דיווחים על הימצאותו של דוב גריזלי.

הביקור הראשון על האי מלוויל של אדם אירופי נערך ב- 1819 על ידי מגלה הארצות סר ויליאם פרי. פרי לא היה הראשון שגילה את האי אולם הוא נאלץ לשהות שם כל החורף כולו ב"עגינת חורף" החל מה- 1 באוגוסט 1820 בשל הקיפאון של הים. האי נקרא על שמו של רוברט דאנדס השני ויקונט מלוויל שכיהן באותו זמן כלורד הראשון של הימייה. 

האי נחשב למקום אפשרי למרבצים של גז טבעי. כמו כן החל מהמחצית הראשונה של המאה העשרים ישנן הערכות כי יש בו מרבצים של פחם ופצלי שמן. בשנות ה-70 התגלה כי החלק הצפון מזרחי של האי מכיל שדה גז גדול.

==קישורים חיצוניים==

* 

קטגוריה:נונאווט: איים
קטגוריה:הטריטוריות הצפון-מערביות: איים
קטגוריה:איים באוקיינוס הקרח הצפוני
קטגוריה:הארכיפלג הארקטי הקנדי
קטגוריה:איי המלכה אליזבת
קטגוריה:קנדה: איים לא מיושבים
דיאנה מוקאנו

דיאנה יוליאנה מוקאנו (ברומנית: Diana Iuliana Mocanu, נולדה ב-19 ביולי ב-1984) היא שחיינית עבר רומניה. היא אלופה אולימפית ואלופת עולם.

== ביוגרפיה ==
מוקאנו נולדה בבראילה.

באליפות אירופה בשחייה שנערכה באיסטנבול, טורקיה בשנת 1999 זכתה מוקאנו במדליית ארד במשחה ל-100 מטר פרפר בתוצאה של 1:00.02 דקות, במקום רביעי במשחה ל-50 מטר גב בתוצאה של 29.55 שניות, במקום שישי במשחה ל-200 מטר גב בתוצאה של 2:15.08 דקות ובמקום חמישי במשחה שליחות 4x100 מטר מעורב בתוצאה של 4:11.63 דקות.

באליפות אירופה בשחייה שנערכה בהלסינקי, פינלנד בשנת 2000 זכתה מוקאנו ב-4 מדליות, מהן 3 כסף ואחת ארד. מדליות כסף במשחה ל-50 מטר גב בתוצאה של 28.85 שניות, במשחה ל-100 מטר גב בתוצאה של 1:01.54 דקות ובמשחה ל-200 מטר גב בתוצאה של 2:11.62 דקות. מדליית ארד במשחה שליחות 4x100 מטר מעורב בתוצאה של 4:10.05 דקות. בנוסף, היא סיימה במקום רביעי במשחה שליחות 4x100 מטר חופשי בתוצאה של 3:46.45 דקות.

באולימפיאדת סידני (2000) זכתה מוקאנו בשתי מדליות זהב במשחה ל-100 מטר גב בשיא אולימפי חדש של 1:00.21 דקות, לפני מאי נקמורה מיפן (1:00.55 דקות) ונינה ז'יבנבסקאיה מספרד (1:00.89 דקות) ובמשחה ל-200 מטר גב בתוצאה של 2:08.16 דקות, לפני רוקסנה מרסיננו מצרפת (2:10.25 דקות) ומיקי נקאו מיפן (2:11.05 דקות). בנוסף, היא סיימה במקום שמיני במשחה ל-100 מטר פרפר בתוצאה של 59.43 שניות, במקום 34 במשחה ל-200 מטר מעורב אישי בתוצאה של 2:29.58 דקות ובמקום 12 במשחה שליחות 4x100 מטר חופשי בתוצאה של 3:48.78 דקות.

באליפות העולם בשחיה שנערכה בפוקואוקה, יפן בשנת 2001 זכתה מוקאנו בשתי מדליות. מדליית זהב במשחה ל-200 מטר גב בתוצאה של 2:09.94 דקות, לפני סטניסלאבה קומארובה מרוסיה (2:10.43 דקות) וג'והנה פארג מבריטניה (2:11.05 דקות) ומדליית כסף במשחה ל-100 מטר גב בתוצאה של 1:00.68 דקות, אחרי נטלי קוגלין מארצות הברית (1:00.37 דקות) ולפני אניה בושולטה מגרמניה (1:01.42 דקות). בנוסף, היא סיימה במקום חמישי במשחה ל-50 מטר גב בתוצאה של 28.86 שניות.

באליפות אירופה בשחייה שנערכה בברלין, גרמניה בשנת 2002 סיימה מוקאנו במקום חמישי במשחה ל-200 מטר גב בתוצאה של 2:11.99 דקות ובמקום שמיני במשחה ל-50 מטר גב בתוצאה של 29.64 שניות.

== קישורים חיצוניים ==

* [http://sports123.com/.search?results_page=searchresults.html&p=Diana+Mocanu&name=Search דיאנה מוקאנו] , באתר Sports123 

קטגוריה:שחייניות רומניות
קטגוריה:אלופות אולימפיות: שחייניות
קטגוריה:אלופות עולם בשחייה
קטגוריה:שחייניות גב
קטגוריה:שחייניות פרפר
קטגוריה:שחייניות מעורב אישי
קטגוריה:שחייניות חופשי
קטגוריה:שחייניות באולימפיאדת סידני (2000)
קטגוריה:בראילה: אישים
קטגוריה:אלופות אולימפיות מרומניה
קטגוריה:רומניות שנולדו ב-1984
בילביס

בילביס (ערבית: بلبيس) היא עיר במחוז א-שרקיה שבצפון מצרים. בעבר שימשה העיר כשער הכניסה למצרים לבאים מחצי האי סיני ומכך נבעה חשיבותה האסטרטגית. לפי אומדן רשמי מתאריך 1 ביולי 2023 התגוררו בעיר 198,167 בני אדם.

==היסטוריה==
בשנת 640 נערך קרב בין הפולשים המוסלמים בפיקודו של עמר אבן אל-עאץ לחיל המצב הביזנטי של בילביס ולאחר מצור של כחודש נכנעה העיר למוסלמים. העיר שימשה זירת קרבות מרים בין הצבא הצלבני של ממלכת ירושלים בפיקודו של אמלריך הראשון, מלך ירושלים לבין הצבא המצרי בפיקודו של הווזיר המצרי שאוור והצבא של נור א-דין בפיקודו של אסד א-דין שירכוה במהלכן עברה בילביס מיד ליד ובשנת 1168 נטבחו תושבי העיר על ידי הצבא הצלבני. במהלך הפלישה של נפוליאון למצרים שימשה העיר כבסיס צרפתי וביצורי העיר שוקמו. בשנת 1907 נמנו בעיר 13,485 תושבים.

==העיר כיום==
בסמוך לעיר נמצא שדה תעופה צבאי שבו פועלת האקדמיה של חיל האוויר המצרי, ובעיר הוקמו מונומנטים המפארים את חלקו של חיל האוויר המצרי במלחמת יום כיפור. בעיר נמצא מסגד סאדאת קורייש אשר לפי הנטען הוא אחד הראשונים שהוקמו במצרים.

בעיר שלושה מוסדות להשכלה גבוהה: המכון להנדסת חשמל, אקדמיית בילביס למדע וטכנולוגיה והאקדמיה לטכנולוגיית תחבורה.

בעיר וסביבותיה שני סוגי תעשייה מסורתית - חקלאות המבוססת בעיקר על גידול פירות הדר ומפעלי חציבה של חומרי בניין. בסמוך לעיר שני מרכזי תעשייה אחד בין בילביס לקהיר ובו מפעלים כימיים ומפעלים לעיבוד עץ. אזור תעשייה שני ובו מפעלי טקסטיל, מזון, תרופות ועיבוד מתכות.

==קישורים חיצוניים==

* 
* 

==הערות שוליים==

קטגוריה:מצרים: ערים
כוכב הארד

כוכב הארד (באנגלית: Bronze Star) הוא עיטור צבאי המוענק לחברי הכוחות המזוינים של ארצות הברית בגין גילויי אומץ, גבורה או שירות ראוי לשבח. זהו העיטור הרביעי בחשיבותו מקרב העיטורים המוענקים בגין אומץ לב (כשהוא מוענק עם סימן V לסימון אומץ לב) והתשיעי בחשיבותו בסדר הקדימויות של עיטורי הכוחות המזוינים של ארצות הברית.

מדליית הארד נוסדה ב-4 בפברואר 1944 על מנת לעטר את חברי הכוחות המזוינים של ארצות הברית אשר 

==קישורים חיצוניים==

קטגוריה:ארצות הברית: עיטורים
*
קטגוריה:עיטורי כוכב
תשתית מוכוונת-שירותים

תשתית מוכוונת-שירותים (אנגלית Service Oriented Infrastructure, בראשי תיבות SOI) היא תפיסה בה ארכיטקטורת התשתיות מבוססת על תפיסה מוכוונת שירותים. בתפיסה זו הפונקציונליות מחולקת לשירותים שניתן להפעילם כל אחד בנפרד או בתהליך המורכב מרצף של שירותים המפעילים זה את זה. התפיסה דומה לתפיסה של הפעלת שירותים עסקיים בארכיטקטורה מוכוונת שירותים. ההבדל העיקרי הוא במהות השירותים: שירותי תשתית ב-SOI ושירותים יישומיים או עסקיים ב-SOA.

לצורך המחשה נשווה שירות תשתיתי של הדפסה ב-SOI ושירות עסקי של הנפקת פוליסת ביטוח ב-SOA. 
שירות עסקי של הנפקת פוליסה בחברת ביטוח, עשוי להפעיל יישומים שונים בטכנולוגיות שונות עבור ביטוח חיים, ביטוח אלמנטרי וביטוח בריאות. שכבת השירותים מבצעת הפשטה (באנגלית Abstraction) של השירות. המשתמש העסקי מפעיל שירות של הנפקת פוליסה ואינו יודע איזה יישום מבצע אותה. 
באופן דומה משתמש מחשב מבקש שירותי הדפסה כאשר בארגון עשויות להיות מספר מדפסות והמשתמש אינו יודע איזה מדפסת מבצעת את ההדפסה. 

ניתן להתייחס גם למערכת הפעלה עבור שרת או מחשב אישי כשירות תשתיתי.

הטכנולוגיה שמאחורי מימוש שירותי SOI היא וירטואליזציה. וירטואליזציה מאפשרת יצירת מופע מופשט של מחשב ומערכת הפעלה הנדרשת. המופע יכול להיות אחד ממספר מופעים הנמצאים על שרת אחד.

== סקירה כללית == 
המושג נטבע על ידי חברת אינטל והתייחסות אליו נעשתה גם בעבודות של חברות תשתית אחרות כמו HP ו-Cisco. הרעיון הוא לבצע הפשטה (אבסטרקציה) של שירותי תשתית באופן דומה להפשטה של שירותים יישומיים ב-SOA. ניהול השירותים נעשה בטכנולוגיות XML ו-Web Services באופן דומה לניהול שירותים יישומיים. המימוש מסתמך על טכנולוגיות ענן מחשוב וטכנולוגיות מחשוב סריגי. 

דוגמאות לשירותי SOI:
* שירותי מערכת הפעלה
* שירותי אחסון
* שירותי Data Grid 
* שירותי Application Server Grid

==ראו גם==
* SOA 
* וירטואליזציה
* ענן מחשוב
* מחשוב סריגי

== קישורים חיצוניים==
* Intel, [http://www.intel.com/technology/itj/2006/v10i4/2-service/3-framework.htm Point of view SOI],intel
*The Open Group, [https://www.opengroup.org/projects/soa-soi/ Service-Oriented Cloud-Computing Infrastructure Applying principles of service-orientation to infrastructure] , The Open Group

קטגוריה:ארכיטקטורת תוכנה
פיט בוקע מהביצה

פיט בוקע מהביצה הוא סרט של ערוץ דיסני אשר שודר לראשונה ב-24 באפריל 2009. הסרט, שבו מככבים מיטשל מוסו וג'ייסון דולי, מספר על פיט, ילד ביישן, שבעקבות עבודתו כקמע בית הספר, מפתח ביטחון עצמי ונהפך לפופולרי.

==עלילה==
פיט, נער ביישן ולא מקובל, הוא החבר הכי טוב של פול, שעובד בתור קמע נבחרת הכדורסל של בית הספר. פול, שמפתח אלרגיה לתחפושת, מוחלף על ידי פיט, שמגלה שעם התחפושת הוא מרגיש חופשי לעשות דברים שלא עשה בעבר. לאט הוא מתחיל לפתח ביטחון עצמי ונהיה אהוב על הבריות, מלבד על נבחרת הכדורסל והשופט. הנבחרת, שלא מודעת לכך שפול הפסיק להיות הקמע, מאיימים על פול. לאחר זמן מה הם מגלים שפול הוא לא הקמע, ומנסים לגלות מי החליף את מקומו. במשחק האחרון של קבוצת הכדורסל פיט מגלה לכולם שהוא הקמע, והקבוצה מנצחת במשחקה.

==שיר הנושא==
שיר הנושא של הסרט הוא "Let It Go" בביצועם של כוכבי הסרט מיטשל מוסו וטיפאני ת'ורנטון. השיר מופיע במהלך הסרט בסצנת המצעד ובסוף הסרט. בנוסף, לשיר הופק וידאו קליפ.

==קישורים חיצוניים==
* 

קטגוריה:ערוץ דיסני: סרטי מקור
קטגוריה:סרטי דרמה קומית
קטגוריה:סרטי 2009
קטגוריה:סרטי כדורסל אמריקאיים
פעם הייתי בתימן

פעם הייתי בתימן הוא שיר ילדים עברי. השיר משמש גם לריקוד במעגל. 

השיר תועד לראשונה בשנת תש"ז, בבית ספר עממי בתל אביב. 

את השם המופיע בשתי השורות האחרונות ("רותי" בדוגמה שמשמאל), נהוג להחליף בשמה של אחת המשתתפות (ולעיתים אף בשמו של אחד המשתתפים). 

בעקבות הפיכתה של המילה "כושי" לבלתי תקינה פוליטית, יש שהחליפו אותה במילה "ילד". 

מחבר השיר ומחבר הלחן אינם ידועים, ונהוג להציג את מקורו כ"עממי". 
==קישורים חיצוניים==

==הערות שוליים==

קטגוריה:שירים בעברית
קטגוריה:שירי ילדים
קטגוריה:שירים עממיים
EcoRI

אתר ההכרה של EcoRI כשתבנית החיתוך מסומנת בקו ירוק
המבנה של EcoRI
EcoRI (מבוטא כ- "Eco R 1") הוא אנזים אנדונוקלאז שבודד מזנים של E. coli. אנזים זה הוא אנזים הגבלה המשמש את E. coli להגנה מפני בקטריופאג'ים.

בביולוגיה מולקולרית נעשה בו שימוש רב כאנזים הגבלה. הוא יוצר קצוות דביקים (מדורגים). רצף הנוקלאוטידים שאותו חותך האנזים הוא GAATTC, שהוא פלינדרום מאחר שהרצף הקומפלמנטרי הוא CTTAAG.

== מבנה ==
EcoRI הוא הומודימר המורכב מתת יחידות של 31 קילודלטון המכילות לולאות, המקיפות את ה-DNA כאשר EcoRI נקשר אליו.

המבנה של EcoRI המחובר לרצף שאותו הוא חותך בדרך כלל פוענח באמצעות קריסטלוגרפיה, ומבנה זה מצביע על כך שתת-היחידות שלו מתקשרות עם ה-DNA באופן סימטרי. בתצמיד, שני סלילי אלפא מתת היחידות השונות, יוצרים יחד אריזה של ארבעה סלילים. בסלילים אלו השיירים Glu144 ו-Arg145, מתקשרים יחד ויוצרים טבעת.

== שימושים ==
אנזימי הגבלה כמו EcoRI נמצאים בשימוש רב במסגרת הגנטיקה המולקולרית ובפרט בשיבוט מולקולרי, מיון DNA ומחיקת קטעי DNA אין ויטרו. EcoRI, כאנזימי הגבלה אחרים היוצרים קצוות דביקים, משמשים לעיתים קרובות לחיתוך DNA לפני חיבור של מקטעי DNA (באמצעות ליגאז), מאחר שקצוות דביקים הופכים את החיבור ליעיל יותר. EcoRI יכול לבצע חיתוך גם באתרים לא ספציפיים, תופעה המוכרת כ"Star activity", בהתאם לתנאים שבהם נעשית הריאקציה. תנאים שעשויים לגרום לכך הם ריכוז מלח נמוך, ריכוז גליצרול גבוה, כמות מוגזמת של האנזים בריאקציה, pH גבוה וממסים אורגניים מסוימים.

קטגוריה:ביולוגיה מולקולרית
קטגוריה:אנזימים
אדוארדו סאלביו

אדוארדו אנטוניו "טוטו" סאלביו (בספרדית: Eduardo Antonio "Toto" Salvio; נולד ב-13 במאי 1990 באבז'אנדה, ארגנטינה) הוא כדורגלן ארגנטינאי המשחק בעמדות הקיצוני והחלוץ בבוקה ג'וניורס ובנבחרת ארגנטינה.

== קריירת משחק ==

סאלביו החל את דרכו בכדורגל בקבוצות הילדים והנוער של מועדון הכדורגל לנוס. בעונת עלה לקבוצה הבוגרת והיה שותף לזכייתה באפרטורה 2007. ב-24 באוגוסט 2008 ערך את הופעת הבכורה שלו נגד בוקה ג'וניורס ומספר שבועות לאחר מכן כבש את שערו הראשון במדי לנוס, בניצחון 2-4 על ארחנטינוס ג'וניורס. בסך הכל סיים את העונה עם תשעה שערים והיה המבקיע המוביל של קבוצתו יחד עם חוסה סאנד. ב-19 באוגוסט 2009 כבש סאלביו צמד שערים בניצחון 1-2 על ריבר פלייט במשחק הראשון של הסיבוב הראשון של הקופה סודאמריקנה. במשחק הגומלין ניצחה לנוס 0-1 והעפילה לשמינית הגמר, בו הובסה 5-1 בסיכום שני המשחקים נגד ליגה דה קיטו.

ב-12 בינואר 2010 עבר סאלביו לקבוצת הצמרת הספרדית, אתלטיקו מדריד תמורת 10 מיליון אירו, לאחר שבמהלך העונה התעניינו בו קבוצות בכירות רבות כגון מילאן, מנצ'סטר יונייטד, באיירן מינכן וריאל מדריד. סאלביו היה שותף לזכייתה של אתלטיקו בליגה האירופית בעונת ואף לקח חלק במשחק הגמר נגד פולהאם, כאשר נכנס בדקה ה-76 כמחליף לחוסה אנטוניו רייס.

בעונת הושאל סאלביו לבנפיקה ליסבון הפורטוגלית. ב-31 במאי 2012 שתי קבוצותיו אתלטיקו וליסבון, הסכימו להעביר באופן קבוע את סאלביו לבנפיקה ליסבון למשך 5 שנים. סאלביו הוא השחקן שנמכר בסכום הגבוה ביותר על ידי בנפיקה ליסבון - 13,500,000 €.

ב-18 ביולי 2019 לאחר שבע שנים בבנפיקה חזר לארגנטינה לאחר תשע וחצי שנים וחתם בבוקה ג'וניורס.

=== נבחרת ארגנטינה ===

בינואר 2009 זומן סאלביו לסגל נבחרת ארגנטינה עד גיל 20 לקראת אליפות אמריקה הדרומית לנוער 2009. בטורניר עצמו, הפגין יכולת מצוינת וסיים במקום החמישי בדירוג מלך השערים עם ארבעה שערים בתשעה משחקים. עם זאת, ארגנטינה סיימה את הטורניר עם ניצחון אחד בלבד ודורגה אחרונה בבית הגמר. במאי 2009 זומן לראשונה לסגל הנבחרת הבוגרת ושותף בניצחון 1-3 על במשחק ידידות.

== חיים אישיים ==
ב-13 באפריל 2022 דרס את חברתו לאחר שזאת האשימה אותו בכך שהסתובב עם אישה אחרת.

== תארים ==
;אתלטיקו מדריד
* הליגה האירופית: , 

;בנפיקה ליסבון
* אליפות פורטוגל (5): , , , , 
* הגביע הפורטוגלי (2): , 
* גביע הליגה הפורטוגלית (4): , , , 
* הסופר קאפ הפורטוגלי (3): , , 

;בוקה ג'וניורס
* אליפות ארגנטינה: 

==קישורים חיצוניים==

* [http://www.goal.com/en/people/argentina/24861/toto-salvio פרופיל] באתר Goal.com
* [http://www.futbolxxi.com/Futbolista.aspx?ID=13931&SEOFutbolista=Salvio+Eduardo אדוארדו סאלביו] באתר Futbol XXI

==הערות שוליים==

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני לנוס
קטגוריה:כדורגלני אתלטיקו מדריד
קטגוריה:כדורגלני בנפיקה ליסבון
קטגוריה:כדורגלני בוקה ג'וניורס
קטגוריה:כדורגלני נבחרת ארגנטינה
קטגוריה:כדורגלני מונדיאל 2018
קטגוריה:ארגנטינאים שנולדו ב-1990
מתייה אמלריק

מתייה אמלריק (בצרפתית: Mathieu Amalric; נולד ב-26 באוקטובר 1965) הוא שחקן ובמאי קולנוע יהודי-צרפתי זוכה שלושה פרסי סזאר. התפרסם ברחבי העולם בעקבות הופעתיו בסרטים "מינכן", "פרפר ופעמון הצלילה" ו"קוונטום של נחמה".
אמלריק הוא זוכה פרס הבמאי הטוב ביותר במסגרת "פסטיבל קאן" לשנת 2010 על עבודתו בסרט "מסע הופעות".

==ביוגרפיה==
אמלריק נולד בפרוור ניי-סיר-סן שבמערב פריז, לז'אק אמלריק, עיתונאי שעבד בעיתונים הצרפתים "לה מונד" ו"ליברסיון", ולניקול זאנד, יהודייה ילידת קרקוב שעבדה גם היא בעיתון "לה מונד" כמבקרת ספרות.

לאמלריק שלושה בנים מאשתו לשעבר, שחקנית הקולנוע ז'אן באליבר ובת אחת מבת זוגו הנוכחית.

== קריירה מקומית ==
התפרסם לראשונה בצרפת בשנת 1996 בעקבות תפקידו הראשי בסרט הדרמה "חיי הסקס שלי" בתור פול דדאלוס, מרצה בחוג לפילוסופיה באוניברסיטת פריז.
הופעתו בסרט זיכתה אותו בפרס סזאר בקטגוריית תגלית השנה.
אמלריק זכה ב-2004 בפרס סזאר ובפרס לומייר בקטגוריית השחקן הראשי הטוב ביותר על הופעתו בדרמה הקומית "מלכה אחת ומספר מלכים" שם גילם את איסמאל, גבר שנגרר בעל כורחו על ידי אנשים בחלוקים לבנים, ומבלה את המשך דרכו על המסך במוסד לחולי נפש.

אמלריק הופיע בדרמה הביוגרפית "פרפר ופעמון הצלילה" בשנת 2007, שם גילם את דמותו של ז'אן דומיניק בובי, עורך מגזין אופנה שעבר אירוע מוחי שגרם לשיתוק בכל גופו מלבד בעינו הימנית.
הופעתו בסרט זיכתה אותו בפרס הסזאר השלישי בקריירה שלו, והשני בקטגוריית השחקן הטוב ביותר, וכן גם בפרס לומייר.

בשנת 2010 זכה אמלריק בפרס הבמאי הטוב ביותר במסגרת "פסטיבל קאן" על בימוי הקומדיה "מסע הופעות".

בשנת 2012 שיחק בסרט הדרמה "החיים ברוורס" בתפקיד המורה הצרפתי.

בשנת 2020 כיכב לצד השחקנית הישראלית שרה אדלר במיני-סדרה הצרפתית "המתווך" שיצרו שירה גפן ואתגר קרת לרשת הטלוויזיה הצרפתית Arte. 

בשנת 2021 ביים את סרט הדרמה "אחוז בי חזק" בכיכובה של ויקי קרייפס.

== קריירה בהוליווד ==
את ההופעה ההוליוודית הראשונה שלו ערך אמלריק ב-2005 בדרמה ההיסטורית של סטיבן ספילברג "מינכן". בסרט הופיע בדמותו של המודיע לואיס, שעוזר במתן מידע מודיעיני לסוכן המוסד אבנר (אריק באנה) ולצוותו, במטרה להוציא לפועל את "מבצע זעם האל".
את מלוא פרסומו עד כה קיבל אמלריק בזכות הופעתו הראשית בסרט ה-22 בסדרת סרטי "ג'יימס בונד", "קוונטום של נחמה". בסרט האקשן קיבל אמלריק את תפקיד הנבל - דומיניק גרין, טייקון עסקים וחבר בארגון "קוונטום", הפועל לטובת עסקיו המפוקפקים בבוליביה.

== פילמוגרפיה נבחרת ==
;קולנוע

;טלוויזיה
*לשכת האגדות (2020-2018)
*המתווך (2020)

== קישורים חיצוניים ==

* 

קטגוריה:שחקני קולנוע וטלוויזיה יהודים צרפתים
קטגוריה:במאי קולנוע יהודים צרפתים
קטגוריה:זוכי פרס סזאר
קטגוריה:זוכי פרס לומייר
קטגוריה:צרפתים שנולדו ב-1965
התוכנית הגדולה לשינוי הטבע

כרזת תעמולה בו מופיעים סטלין ומפה של יערות שיוקמו כחלק מהתוכנית
התוכנית הגדולה לשינוי הטבע (ברוסית: Великое преобразование природы) הוא שמו של פרויקט שאפתני שהוצע בידי שליט ברית המועצות יוסיף סטלין בעקבות הבצורת שהתרחשה במדינה החל מ-1946 והרעב שלאחריה ב-1947, שעל פי ההערכות הביא למותם של בין 500,000 למיליון בני אדם.

התוכנית אושרה על ידי מועצת השרים של ברית המועצות והוועד המרכזי של המפלגה הקומוניסטית של ברית המועצות ב-20 באוקטובר 1948 והוכרזה על ידי הממשלה. שֵם התוכנית שימש גם כמוטו שלה למטרות תעמולה, בהתאם למסורת פולחן האישיות של סטלין.

==ביצוע התוכנית==
במסגרת התוכנית בוצעו מספר פרויקטים רחבי היקף שביקשו לרתום את הטבע לצורכי האדם: יצירת קרקעות חקלאיות חדשות באמצעות בירוא יערות, בניית ערים חדשות ומתקנים הידרואלקטריים, הקמת שוברי רוח וניסיון לשלוט במזג האוויר ובאקלים. בין השאר, נבנו מספר תעלות השקיה באזור הערבות של דרום ברית המועצות ובמדבריות מרכז אסיה. פרויקט אחר שהוצע הוא שתילת חגורת מגן רחבה של עצים, או "רצועת יער", בדרום ברית המועצות כפי שבוצע במישורים הצפוניים של ארצות הברית בשנות ה-30.

התוכנית נועדה להתבצע עד 1965, אך הופסקה לאחר מותו של סטלין ב-1953 וספגה ביקורת קשה בתקופת הדה-סטליניזציה.
==קישורים חיצוניים==

==הערות שוליים==

קטגוריה:ברית המועצות: כלכלה
קטגוריה:קומוניזם
קטגוריה:מזון בברית המועצות
קטגוריה:יוסיף סטלין
קטגוריה:1948 בברית המועצות
שופפלוך

שוֹפְּפְלוֹך (בגרמנית Schopfloch) הוא יישוב במעמד של שוק (Marktgemeinde) במחוז אנסבך שבמחוז השלטוני פרנקוניה התיכונה במדינת בוואריה שבגרמניה. המקום שוכן על הדרך הרומנטית, בין פורטוונגן לדינקלסביל. נכון לסוף 2011, מתגוררים ביישוב 2,842 בני אדם.

האזכור הראשון של המקום הוא בתעודה משנת 1260, שבה נזכר אולריקוס משופפלוך, ללא פרטים נוספים. בשנת 1634, במהלך מלחמת שלושים השנים, התיישבו במקום נוצרים פרוטסטנטים שעסקו בבנייה ובסיתות אבן.

==היהודים בשופפלוך==
תפקיד מרכזי בתולדות המקום היה לקהילה היהודית. הראשונים שבהם התיישבו בשופפלוך במאה ה-14 ועסקו בסחר בהמות. הם חיו בשכנות טובה עם הנוצרים. במקום קיים בית קברות יהודי גדול, שראשיתו בשנת 1612. 

מן החיים בשכנות של יהודים ונוצרים התפתח ניב מקומי מיוחד (יש הרואים בו שפה) המכונה "לכודיש" (ככל הנראה שיבוש של המלים 'לשון קודש'), אשר עד היום מובן על ידי הדור המבוגר שבמקום, הרואים בו מעין שפת סתרים.

==גלריית תמונות==
<gallery widths="150px" heights="140px" perrow4">
קובץ: Schopfloch 2013.jpg |מרכז הכפר שופפלוך על רקע כנסיית סנט מרטין
קובץ: Schopfloch 1 2013.jpg |מרכז הכפר שופפלוך 
קובץ: Schopfloch 3 2013.jpg |שער בית הקברות היהודי
קובץ: Schopfloch 2 2013.jpg |בית העלמין היהודי 
</gallery>

==לקריאה נוספת==
* לשון קודש בכפר באוורי. מאת: מרדכי אבישי. "על המשמר" 9 בדצמבר 1983
* גרמנים דוברי עברית. מאת: נורית דברת מעריב, 1 בספטמבר 1986

==קישורים חיצוניים==

* 
* 
* [http://jhva.wordpress.com/2010/08/22/der-judische-friedhof-von-schopfloch/ בית הקברות היהודי בשופפלוך], בבלוג החברה ההיסטורית היהודית של אאוגסבורג, בשפה הגרמנית
בית הקברות היהודי הישן בכפר שופפלוך

קטגוריה:בוואריה: ערים
קטגוריה:גרמניה: עיירות יהודיות
קטגוריה:גרמניה: רשויות מקומיות
קטגוריה:יישובים שהוקמו במאה ה-13
ג'וני אוונס

ג'ונתן גרנט "ג'וני" אוונס (באנגלית: Jonathan Grant "Jonny" Evans; ) הוא כדורגלן צפון אירי המשחק בעמדת הבלם בקבוצת מנצ'סטר יונייטד ובנבחרת צפון אירלנד.

==ביוגרפיה==
אוונס נולד בעיר בלפסט שבצפון אירלנד ושיחק באקדמיית הנוער של מנצ'סטר יונייטד מאז היותו בן עשר. בשל חוק של התאחדות הכדורגל האנגלית אשר אסר על מועדונים להחתים ילדים אשר גרו במרחק של מעל שעת נסיעה, עקרה משפחתו מצפון אירלנד ועברה להתגורר במנצ'סטר.

אוונס שיחק חצי מעונת בהשאלה בקבוצת אנטוורפן כחלק מעסקת בה הושאלו גם דארון גיבסון, דני סימפסון ופרייזר קמפבל ממנצ'סטר לאנטוורפן. לאחר מכן שיחק אוונס בשתי תקופות השאלה בקבוצת סנדרלנד.

את הופעת הבכורה שלו במדי מנצ'סטר יונייטד ערך אוונס ב-26 בספטמבר 2007 במשחק נגד קובנטרי סיטי במסגרת גביע הפוטבול ליג. את הופעת הבכורה שלו בליגה ערך נגד צ'לסי כשעלה במקומו של נמניה וידיץ' המושעה.

בספטמבר 2006, עוד בטרם ערך את הופעת הבכורה שלו במדי מנצ'סטר יונייטד, זומן אוונס לסגל נבחרת צפון אירלנד, וערך את הופעת הבכורה שלו במדים הלאומיים בניצחון 2–3 על .

ב-29 באוגוסט 2015, לאחר 9 שנים ביונייטד חתם בווסט ברומיץ' אלביון.

ב-8 ביוני 2018 חתם בלסטר סיטי לאחר שווסט ברומיץ' ירדה לצ'מפיונשיפ.

ב-1 בספטמבר 2023 חתם לעונה במנצ׳סטר יונייטד<ref></ref>.

אחיו הצעיר של אוונס, קורי, משחק בהאל סיטי בעמדת הקשר.

==תארים==
;סנדרלנד
* אליפות הפוטבול ליג: 

;מנצ'סטר יונייטד
* אליפות הפרמייר ליג: , , 
* הגביע האנגלי: 2023/24
* גביע הפוטבול ליג: , 
* מגן הקהילה: 2010, 2011, 2013
* אליפות העולם לקבוצות: 2008

;לסטר סיטי
* הגביע האנגלי: 2020/2021
*מגן הקהילה: 2021

== קישורים חיצוניים ==

==הערות שוליים==

קטגוריה:כדורגלנים צפון אירים
קטגוריה:בלמי כדורגל צפון אירים
קטגוריה:בלפסט: כדורגלנים
קטגוריה:כדורגלני מנצ'סטר יונייטד
קטגוריה:כדורגלני סנדרלנד
קטגוריה:כדורגלני רויאל אנטוורפן
קטגוריה:כדורגלני וסט ברומיץ' אלביון
קטגוריה:כדורגלני לסטר סיטי
קטגוריה:כדורגלני נבחרת צפון אירלנד
קטגוריה:כדורגלני יורו 2016
קטגוריה:ספורטאים זרים בבלגיה
קטגוריה:בריטים שנולדו ב-1988
לכודיש

ספר ומילון על שפת הלכודיש
לכודיש (נקראת גם לחודיש או לחוידיש - (Lachoüdisch)) היא סוציולקט שהיה בשימוש בקרב תושבי היישוב שופפלוך, שבמדינת בוואריה שבגרמניה. הניב התפתח מן העברית (יש לו דמיון רב ליידיש) ומשפות רוטוולש (Rotwelsch) המקומיות. ייתכן ששמה של השפה הוא שיבוש המילים "לשון קודש", כלומר עברית. דיברו בה הן יהודים והן תושביה הנוצרים של שופפלוך. השפה מבטאת במידת מה את עיסוקם של דובריה, שכן מילים אחדות נוגעות לשוק הבקר.

אין בדורות האחרונים יהודים בשופפלוך. התושבים המקומיים גאים בשפה, ומכנים אותה "שפת סתרים".

מספר המילים הידועות כיום בשפת הלכודיש – כ-400. ייתכן שבעבר, כאשר הייתה שפה חיה, היו בה מילים רבות יותר.

בשנת 1969 פרסם קארל פיליפ, המורה המקומי, שלימד בשופפלוך במשך כארבעים שנה, ספרון שהוא מחקר זוטא על שפת הלכודיש, והוא מלווה במילון קטן.

קיומה של הלכודיש נחשף לראשונה לעולם הרחב בכתבת טלוויזיה ששודרה בישראל ב-12 במרץ 1981 על ידי כתב רשות השידור באירופה צבי לי-דר. הכתבה עוררה עניין רב בעולם ואף צוטטה בהרחבה בעמודו הראשון של הניו יורק טיימס.

כל הניסיונות שנעשו מאז בעקבות הפרסום הזה להציל את הלכודיש ולשמרה לדורות הבאים עלו בתוהו.

== דוגמאות ==
דוגמאות למילים בשפה שמקורן בעברית:
:Dalles - דלות, Dalfene - דלפון, Bajes - בית, Bauker - בקר, Boere - פרה, Bsol - בזול, Difle - תפילה, להתפלל, Diewere - לדבר, דברים, Egele - עגל, Gaife - גאוה, Jajemm - יין, Juschbess - פונדק (מצמד המילים "יושב בית"), Kalf - סכין, חלף, Schoufett - ראש העיר (שופט), Tume - כנסייה (טומאה), Schicse - נערה (שקצה), Schine - משטרה (שונאים).

דוגמאות למשפטים:
:Die Boere gibt Kuleff djene - הפרה נותנת הרבה חלב. 
:Dem Kuson und der Galle ein doffes Massl und Brouche - לחתן ולכלה מזל טוב וברכה.

==ראו גם==

* מאזהמטה

==לקריאה נוספת==
* מרדכי אבישי, לשון קודש בכפר באוורי, על המשמר, 9 בדצמבר 1983.
* רוביק רוזנטל, [https://www.ruvik.co.il/%D7%94%D7%98%D7%95%D7%A8-%D7%94%D7%A9%D7%91%D7%95%D7%A2%D7%99/2019/8319.aspx חרוזי ביבי, שיבושי אמסלם, והאיש שגילה את הלכודיש], הזירה הלשונית רוביק רוזנטל, 8 במרץ 2019.
<div class="mw-content-ltr">
* K. Philipp, Lachoudisch, Geheimsprache Schopflochs, Verlag C.W.Wenn KG, Dinkelsbűhl, 1969
</div>

== קישורים חיצוניים ==
* 
* 
* [https://www.medine-schopfloch.de/medine/lachoudisch/ LACHOUDISCH], דף אינטרנט על השפה (בגרמנית)

==הערות שוליים==

קטגוריה:בוואריה: תרבות
קטגוריה:שפות גרמאניות
קטגוריה:שפות יהודיות
מקוטו האסבה

מקוטו האסבה (יפנית: 長谷部 誠; נולד ב-18 בינואר 1984) הוא כדורגלן עבר יפני ששיחק בעמדת הקשר האחורי.

האסבה שיחק לאורך רוב הקריירה בבונדסליגה, בוולפסבורג, נירנברג, ובעיקר באיינטרכט פרנקפורט, בה שיחק עשר עונות.

האסבה ערך 114 הופעות בנבחרת יפן, השתתף עמה בשלושה מונדיאלים, ואף שימש בה כקפטן ממנה פרש בשנת 2018.

==קריירת מועדונים==
האסבה נולד וגדל בפוג'יאדה שביפן. בגיל 15 החל לשחקן בקבוצת כדורגל מקומית לתקופה של שלוש שנים. בשנת 2002 הצטרף לאוראווה רד דיימונדס בה שיחק במשך 5 שנים וזכה בה לדקות משחק רבות. בעונתו השנייה במועדון זכה בתואר ראשון בקריירה לאחר הזכייה בגביע הליגה היפנית. בשנת 2006 זכה באליפות יפן. שנה לאחר מכן עזר למועדון לזכות בליגת האלופות האסיאתית.

בינואר 2008 עבר לקבוצת וולפסבורג הגרמנית. בסיום עונת זכה עם המועדון באליפות הראשונה שלו. בעונה הבאה הצליח להגיע עם המועדון רק למקום השמיני. באפריל 2010 האריך את חוזהו במועדון עד לשנת 2012.

ב-2 בספטמבר 2013 חתם בנירנברג ל-3 שנים. האסבה ירד אל הבונדסליגה השנייה עם הקבוצה, ובתום העונה חתם באיינטרכט פרנקפורט, בה הפך לשחקן הרכב קבוע. האסבה שיחק בפרנקפורט במשך עשר עונות, והפך לסמל במועדון. האסבה אף זכה עם פרנקפורט בגביע הגרמני בעונת 2017/18 לאחר ניצחון 3-1 בגמר על באיירן מינכן, ובתואר הליגה האירופית בעונת 2021/22, לאחר ניצחון בפנדלים על גלזגו ריינג'רס במשחק הגמר. בקיץ 2024 פרש האסבה ממשחק פעיל. 

==קריירה בינלאומית==
ב-2006 זומן לראשונה לסגל הנבחרת הלאומית של יפן. את הופעת הבכורה שלו בנבחרת ערך ב-11 בפברואר 2006 נגד . ב-18 בנובמבר 2009 הבקיע את שערו הראשון בנבחרת נגד . ב-29 ביוני 2010 הוא הבקיע אחד מהשערים בדו-קרב הפנדלים מול בשלב שמינית גמר מונדיאל 2010 שבסיומו הודחה יפן מהטורניר. באותו טורניר, שימש האסבה כקפטן הנבחרת.
== תארים ==
;וולפסבורג:
* אליפות הבונדסליגה: 2008/09

;איינטרכט פרנקפורט
* הגביע הגרמני: 2017/18
* הליגה האירופית: 2021/2022

;נבחרת יפן בכדורגל:
* גביע אסיה בכדורגל 2011
* גביע קירין: 2008, 2009, 2011

==קישורים חיצוניים==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני אוראווה רד דיימונדס
קטגוריה:כדורגלני וולפסבורג
קטגוריה:כדורגלני נירנברג
קטגוריה:כדורגלני איינטרכט פרנקפורט
קטגוריה:כדורגלני נבחרת יפן
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:שגרירים של רצון טוב - יוניסף
קטגוריה:יפנים שנולדו ב-1984
מיון TAS

מיון TAS הוא שיטה להבחנה בין סלעים געשיים המבוססת על היחסים בין המרכיבים האלקליים לבין הסיליקה בסלע. השם TAS נובע מההגדרת השיטה: "Total Alkali versus Silica" – סך כל האלקלים לעומת הסיליקה. פרמטרים כימיים אלה שימושיים מאחר שהשיעור היחסי של האלקלים והסיליקה משחקים תפקיד חשוב בקביעת המינרלוגיה והמינרלוגיה הנורמטיבית של הסלעים בפועל. שיטת מיון זו – שפורסמה בשנת 1986 – פשוטה לשימוש בסלעים שכבר עברו ניתוח כימי, וגאולוגים נוטים להשתמש בה מאחר שהיא עקבית.

השיטה מפחיתה מים ופחמן דו-חמצני העשויים להימצא בסלע, ומחשבת מחדש את הרכבו הכימי הנותר כ-100%. באופן זה משמש מיון TAS אמצעי למחקר מקורם של הסלעים.

==דיאגרמת TAS==
דיאגרמת TAS
פירוש הסימנים בתרשים:
*B – בזלת
*O1 – אנדזיט בזלתי
*O2 – אנדזיט
*O3 – דקיט
*R – ריוליט
*T – טרכיט או טרכיט-דקיט (קביעה נעשית באמצעות מינרלוגיה נורמטיבית)
*Ph – פונוליט
*S1 – טרכיט-בזלת, <big><span style="color: red;">*</big></span>משתני נתרן ואשלגן הם הוואיט וטרכיט-בזלת אשלגנית
*S2 – טרכיט-אנדזיט בזלתי, <big><span style="color: red;">*</big></span>משתני נתרן ואשלגן הם מוגריט ושושוניט
*S3 – טרכיט-אנדזיט, <big><span style="color: red;">*</big></span>משתני נתרן ואשלגן הם בנמוריט ולטיט
*Pc – בזלת פיקריטית (Picrite Basalt) – בזלת אוליבינית עשירה במגנזיום
*U1 – בסניט או טפריט (קביעה נעשית באמצעות מינרלוגיה נורמטיבית)
*U2 – טפריט פונוליטי
*U3 – פונוליט טפריטי
*F – פלדשפטואידים ומליליטיטים

סלעי יסוד מתפתחים ומשתנים בשהותם מתחת לקרום כדור הארץ והרכבם נוטה להשתנות למעלה וימינה בטבלה זו עד הגיעם אל פני השטח. הקו האלכסוני בין בזלת לפונוליט מציין באופן גס את החלוקה בין סלעים מכילי-קוורץ לסלעים נטולי-קוורץ.

==ראו גם==
*פטרולוגיה
*סלע יסוד

==קישורים חיצוניים==

==הערות שוליים==

*
קטגוריה:פטרולוגיה
החלטה 350 של מועצת הביטחון של האו"ם

החלטה 350 של מועצת הביטחון של האו"ם היא החלטה של מועצת הביטחון של האו"ם שהתקבלה על ידי מועצת הביטחון ב-31 במאי 1974 בעקבות מלחמת יום הכיפורים. ההחלטה מאשרת את הקמת כוח המשקיפים אונדו"ף שתפקידו לפקח על הפסקת האש בין ישראל לבין סוריה. ההחלטה הגדירה כי אונדו"ף יוקם למשך שישה חודשים בלבד, אך המנדט של כוח המשקיפים הוארך בהחלטות מאוחרות יותר, הכח עדיין משמש בתפקידו

13 חברות במועצת הביטחון הצביעו בעד ההחלטה להקמת הכוח ואף מדינה לא התנגדה. סין ועיראק לא השתתפו בהצבעה.

==קישורים חיצוניים==
*[https://web.archive.org/web/20120518231124/http://daccess-dds-ny.un.org/doc/RESOLUTION/GEN/NR0/289/69/IMG/NR028969.pdf?OpenElement טקסט ההחלטה באתר האו"ם]
*[https://web.archive.org/web/20080412080035/http://domino.un.org/unispal.nsf/9a798adbf322aff38525617b006d88d7/4fcbeabf0e58068085256db70074a828!OpenDocument דו"ח מזכ"ל האו"ם בנושא ההפרדה בין הכוחות הישראלים לסורים]

350
350
קטגוריה:אונדו"ף
קטגוריה:החזית הסורית במלחמת יום הכיפורים
350